84. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 188 της 25/26 Απρ. 1985 (ΦΕΚ Α΄ 75) Τροποποίηση και συμπλήρωση διατάξεων που ρυθμίζουν θέματα των σχολείων Μέσης Γενικής Εκπαίδευσης. Έχοντας υπόψη: 1.Τις διατάξεις της παρ. 6 του άρθρ. 28 και της παρ. 4 του άρθρ. 31 του Νόμ. 309/1976 «περί οργανώσεως και διοικήσεως της Γενικής Εκπαίδευσης». 2.Τις διατάξεις των παρ. 1 και 4 της κοινής απόφασης του Πρωθυπουργού και του Υπουργού Εθνικής Παιδείας και Θρησκευμάτων Η/5421/1982 «Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 τ.Β΄, 13.7.82). 3.Την πράξη 14/1985 του Κέντρου Εκπαιδευτικών Μελετών και Επιμορφώσεως (ΚΕΜΕ), στην οποία διατυπώθηκε η σχετική γνώμη του, σύμφωνα με τις παρ. 2 και 3 του άρθρ. 2 του Νόμ. 186/1975. 4.Τη σχετική γνωμοδότηση του Συμβουλίου της Επικρατείας που περιλαμβάνεται στην 188/1985 πράξη του, με πρόταση του αρμόδιου Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-(Αντικαθίσταται το άρθρ. 1 Π.Δ. 83/ 1983, ΦΕΚ Α΄ 36, που είχε αντικαταστήσει το άρθρ. 1 Π.Δ. 104/1979, ΦΕΚ Α΄ 23, ανωτ. αριθ. 52). Άρθρ.2.-1.(Αντικαθίσταται η παρ. 6 άρθρ. 70 του Β.Δ. της 20 Ιουν. /8 Ιουλ. 1955, ΦΕΚ Α΄ 173, ανωτ. αριθ. 16). 2.Εξαιρετικά κατά την εξαγωγή για το σχολικό έτος 1984-85 κατά την εξαγωγή του απολυτηρίου αποτελέσματος και κατά τον υπολογισμό του γενικού βαθμού απόλυσης δε λαμβάνεται υπόψη ο βαθμός της ξένης γλώσσας των μαθητών της τελευταίας τάξης Λυκείων Γενικής Εκπαίδευσης οι οποίοι κατά τα δύο προηγούμενα έτη φοίτησής τους θεωρήθηκαν αδίδακτοι στην ξένη γλώσσα κατά την έννοια των διατάξεων της παρ. 6 του άρθρ. 70 του από 20.6/8.7.55 Β.Δ/τος, εκτός εάν οι μαθητές αυτοί καταθέσουν στο Λύκειο φοίτησής τους, το αργότερο μέχρι την ημερομηνία λήξης της διδασκαλίας των μαθημάτων, σχετική δήλωση ότι επιθυμούν να υπολογισθεί ο βαθμός τους στην ξένη γλώσσα. Άρθρ.3.-1.(Αντικαθίσταται το τρίτο εδάφιο της παρ. 3 άρθρ. 2 Π.Δ. 485/1983, ΦΕΚ Α΄ 184, που είχε αντικαταστήσει το τρίτο εδάφιο της παρ. 3 άρθρ. 24 Π.Δ. 104/1979, ανωτ. αριθ. 52). 2.(Αντικαθίσταται φράση στη παρ. 3 άρθρ. 1 Π.Δ. 182/1984, ΦΕΚ Α΄ 60, που είχε αντικαταστήσει την παρ. 3 άρθρ. 7 Π.Δ. 465/1981, ΦΕΚ Α΄ 129, ανωτ. αριθ. 59). Άρθρ.4.-Οι μαθητές της τελευταίας τάξης Λυκείου Μέσης Γενικής Εκπαίδευσης, που έχουν επιλέξει την 5η δέσμη, υποβάλλονται σε μία μόνο εξέταση στο μάθημα της ξένης γλώσσας και ως μάθημα γενικής παιδείας και ως μάθημα γενικής ωφελιμότητας κατά τις προβλεπόμενες απολυτήριες εξετάσεις κάθε εξεταστικής περιόδου. Η εξέταση αυτή διενεργείται στην ύλη που προβλέπεται από την παρ. ΙΙ του άρθρ. 2 του Π.Δ. 413/84 (ΦΕΚ 146 τ.Α΄, 27.9.84), (ανωτ. σελ. 307). Άρθρ.5.-Για τους μαθητές των Σχολείων Μέσης Γενικής Εκπαίδευσης που πάσχουν από βαρυκοΐα (σε ποσοστό 67% και πάνω) που βεβαιώνεται από Πρωτοβάθμια Υγειονομική Επιτροπή, οι βαθμοί της ξένης γλώσσας και της μουσικής δε λαμβάνονται υπόψη κατά την εξαγωγή των προαγωγικών ή απολυτηρίων αποτελεσμάτων ούτε κατά τον υπολογισμό του γενικού βαθμού προαγωγής ή απόλυσής τους. Άρθρ.6.-Από τη δημοσίευση του παρόντος καταργούνται οι διατάξεις του άρθρ. 5 του Π.Δ. 182/ 84.

[Source: greek_legal_code_raptarchis | Tokens: 2717]